United States Navy

United States Navy (USN; norsk: De forente staters marine) er USAs marine. USN består per oktober 2016 av 272 stridsklare skip, over 3 700 luftfartøyer, omtrent 327 000 mannskaper og omtrent 108 000 er reservister. Organisasjon USN er én av to separate forsvarsgrener i Marinedepartementet (Department of the Navy), som hører under det amerikanske Forsvarsdepartementet (Department of Defense) – den andre er United States Marine Corps. Administrativt styres USN av en Stabssjef, en firestjerners admiral som er tjenestens høyeste offiser. Stabssjefen er underlagt Marineministeren, en sivil embetsmann som styrer Marinedepartementet og som igjen rapporterer til Forsvarsministeren. Operativt styres USN av to separate flåter – en i Atlanterhavet og en i Stillehavet. De operative ressursene forvaltes av 9 felleskommandoer som operativt rapporterer direkte til USAs president. Totalt sett har US Navy rundt 500 000 personell med 4 ganger flere som reserve. Baser USN har et stort antall baser for å støtte opp om opersjoner over hele verden. De fleste basene ligger langs vest- og østkysten av USA, men de har også baser på flere av de oversjøiske territoriene og i andre land, som Italia og Japan. Fartøyer i tjeneste Skip som er i aktiv tjeneste i US Navy har navn som begynner med USS, United States Ship. Skip som ikke er satt i aktiv tjeneste eller er bemannet med sivilt personell har navn som begynner med USNS, United States Naval Ship. Hangarskip USAs hangarskip opererer med jagerfly av typen Boeing F/A-18C/D og den nyere Boeing F/A-18E/F/G Super Hornet – som er en videreutviklet og større versjon. Jagerfly av typen Grumman F-14 Tomcat er nå blitt faset ut av marinens tjeneste. Dette skjedde høsten 2006, da de siste ble erstattet av en leveranse med Super Hornet. Hangarskipet USS «George Washington» var det siste skipet i USAs marine som opererte med denne flytypen. USAs hangarskip opererer i Carrier Strike Group med et hangarskip i hver hangarskipgruppe. USA opererer idag med 11 hangarskipgrupper. Nimitz-klassen USS «Nimitz» USS «Dwight D. Eisenhower» USS «Carl Vinson» USS «Theodore Roosevelt» USS «Abraham Lincoln» USS «George Washington» USS «John C. Stennis» USS «Harry S. Truman» USS «Ronald Reagan» USS «George H.W. Bush» Gerald R. Ford-klassen USS «Gerald R. Ford» (CVN-78) byggingen startet i 2009, ferdig i 2017, fullt operativ i 2023. USS «John F. Kennedy» (CVN-79) byggingen starter i 2013, planlagt ferdig 2020 og skal erstatte USS «Nimitz» (CVN-68). USS «Enterprise» (CVN-80) byggingen starter i 2018, planlagt ferdig i 2025 og skal erstatte USS «Dwight D. Eisenhower» (CVN-69). Kryssere US Navy opererer i 2009 én klasse kryssere: Ticonderoga-klassen Jagere US Navy opererer i 2009 én klasse jagere: Arleigh Burke-klassen Zumwalt-klassen (under bygging) Undervannsbåter US Navy opererer med følgende typer undervannsbåter: Angrepsubåter (SSN): Los Angeles-klassen Seawolf-klassen Virginia-klassen Ballistiske-missilubåter (SSBN) Ohio-klassen Missilubåter (SSGN) modifisert Ohio-klasse Se også Liste over aktive fly i US Navy Ubåter i den amerikanske marinen Amerikanske hangarskip som er tatt ut av tjeneste Blue Angels Referanser Eksterne lenker (en) Offisielt nettsted (en) United States Navy – kategori av bilder, video eller lyd på Commons